jkorsvik/nowiki_second_scrape_merged huggingface dataset:
Brøndby IF

Brøndby IF er en dansk fotballklubb, som ble stiftet den 3. desember 1964. Den ble stiftet etter en sammenslåing av fotballklubbene Brøndbyøster Idrætsforening og Brøndbyvester Idrætsforening. Klubbens draktfarger er blå bukser og sokker, samt gule trøyer.


== Historie ==
Brøndby IF hadde fra begynnelsen flere idrettsgrener i foreningen, men omkring 1970 ble klubben oppdelt etter de enkelte idrettsgrenene. Fotballklubben beholdt navnet, og borgermester Kjeld Rasmussen ble den første formann i klubben. I januar 1973 ble han avløst av Per Bjerregaard, som siden den gang har vært klubbens formann. En ny utskiftning kom i 2008, da Per Bjerregaard trakk seg fra posten som administrerende direktør for å bli formann. Islendingen Herman Haraldsson tok over styringen av klubben, og kom fra en stilling i mediene.
Klubben har utmerket seg både nasjonalt og internasjonalt bl.a. ved å kvalifisere seg til Mesterligaen i 1998/99, som den andre danske klubb, samt at klubben kvalifiserte seg til UEFA-cupens gruppespill, som første danske klubb i 2005/06.
Opp gjennom 1980-årene ble Brøndby IFs rolle i dansk fotball blitt mer og mer suverent med mesterskap fra 1985–1991 med unntak av 1989-sesongen. Brøndbys største rival er i dag FC København. Hver gang de spiller mot hverandre følger hele Danmark med på TV eller på tribunen. Oppgjørene er det største nabooppgjøret i Norden og kalles «slaget om København». Et annet navn som oppgjøret har fått er "The New Firm" som kommer fra det skotske derbyet mellom Glasgow Rangers og Celtic.


== Meritter ==
Danmarksmesterskapet

Vinner (10) : 1985, 1987, 1988, 1990, 1991, 1996, 1997, 1998, 2002, 2005, 2021
Sølv (7) : 1995, 1999, 2000, 2001, 2003, 2004, 2006
Bronse (3) : 1993, 1994, 2009, 2010Landspokalturneringen

Vinner (6) : 1989, 1994, 1998, 2003,  2005, 2008Royal League

Vinner: 2006/07


== Spillerstall ==
Oppdatert 3. april 2022.


=== Utlånte spillere ===


== Referanser ==


== Eksterne lenker ==
Brøndby IF – offisiell side
Enskede-Årsta församling

Enskede-Årsta församling i Stockholms stift er en församling (sogn) i Svenska kyrkan. Den omfatter flere bydeler i Söderort innen Stockholms kommun.  Kirker i sognet: Dalens sjukhuskyrka, Enskede kyrka og Årsta kyrksal. Sognet ble dannet i 1931 ved at den ble skilt ut fra Brännkyrka församling. Før 2008 het sognet Enskede församling.
Margareta Stiernstedt  er kyrkoherde.


== Eksterne lenker ==
Enskede-Årsta församling
Farsta (bydelsområde)

Farsta er et bydelsområde i Söderort i Stockholm med drøyt 45 000 innbyggere.
Fagersjö, Farsta, Farstanäset, Farsta strand, Gubbängen, Hökarängen, Larsboda, Sköndal, Svedmyra og Tallkrogen er bydelene i området.
Tidligere var området delt mellom Farsta og Söderled bydelsområder. 


== Eksterne lenker ==
Offisielt nettsted 
(en) Farsta (stadsdelsområde) – kategori av bilder, video eller lyd på Commons 
Farsta
Grytdalen naturreservat (Trøndelag)

Grytdalen naturreservat er et norsk naturreservat i Orkland kommune i Trøndelag. 
Grytdalen naturreservat er med sine 39 000 daa et av de største naturreservatene i Norge.Hele reservatet inngår i eiendommen til Songli forsøksgård. Grytdalen er øvre del av dalen som går fra Krokstadøra sørøstover mot Songli. For det meste er dalen slak og vid med store myrer i dalbunnen. Berggrunnen består for det meste av granodiorittisk gneis. Det finnes noe metaarakose og kvartsgneis, biotittskifer og grønnstein. 
Grytdalen var opprinnelig et av de første 16 områdene som ble foreslått som nasjonalpark i Norge, i 1964. Området ble omsider vernet ved kongelig resolusjon 4. desember 1992 om plan for barskog i Midt-Norge. Landskapsvernområdet (nr. 002) og ni områder i Edna inngår i vernet. Formålet med vern: Å verne et typeeksempel på barskog.


== Referanser ==


== Litteratur ==
Hjalmar Munthe-Kaas Lund. «Grytdalen» I: Den norske turistforenings årbok 1969.
Hägersten (bydelsområde)

Hägersten er et tidligere bydelsområde i Söderort i Stockholm som omfattet bydelene Fruängen, Hägersten, Hägerstensåsen, Mälarhöjden og Västertorp. Snaut 30 000 bodde i bydelsområdet (2003).
1. januar 2007 ble Hägersten slått sammen med bydelsområdet Liljeholmen, og utgjør nå bydelsområdet Hägersten-Liljeholmen.


== Eksterne lenker ==
(en) Hägersten-Liljeholmen – kategori av bilder, video eller lyd på Commons
Hässelby-Vällingby (bydelsområde)

Hässelby-Vällingby er et bydelsområde i Västerort i Stockholm som omfatter bydelene Hässelby Gård, Hässelby Strand, Hässelby Villastad, Grimsta, Kälvesta, Nälsta, Råcksta, Vinsta og Vällingby. 
Bydelsområdet har drøyt 59 000 innbyggere. 


== Eksterne lenker ==
Offisielt nettsted 
(en) Hässelby-Vällingby – kategori av bilder, video eller lyd på Commons 
Hässelby-Vällingby bydelsnemnd
Mitt Hässelby av Henrik Henriksson
Oase

For den kristne bevegelsen, se OASE-bevegelsen.
Oase er en isolert vannkilde i en ørken. En oase oppstår gjennom at en grunnvannstrøm kommer fram til overflaten. I blant oppstår det mange plantevekster omkring vannkilden som lever ekstra godt når vannet er i umiddelbar nærhet og trenger derfor ikke å ha lange røtter for å nå grunnvannet.
Ordet oase kom til norsk og andre europeiske språk fra gresk ὄασις oasis, et ord som er lånt direkte fra egyptiske wḥ3t eller fra demotiske wḥỉ. Det er derimot ikke lånt fra det koptiske ordet ouaḥe (*/waħe/) slik det ofte hevdes ettersom det greske ordet er kildebelagt for å ha eksistert i flere århundrer før koptisk eksisterte som et skriftlig språk.
Bernt Olufsen

Bernt Olufsen (født 1954) er en norsk journalist og redaktør. Han var redaktør i VG fra 1994 til 2011.  
Bernt Olufsen er utdannet ved Trondheim Økonomiske Gymnas (1974).Han begynte som journalist i Adresseavisen i 1975 og var ansatt der til han i 1979 begynte i VG. I VG jobbet han først som politisk journalist, senere som vaktsjef, redaksjonssekretær og redaksjonssjef. I 1989 ble han nyhetsredaktør og fra 1994 ansvarlig redaktør. I Olufsens redaktørtid befestet og styrket VG posisjonen som Norges største avis. Under ham økte avisas opplag til 390 000 (2002), lenge etter at de fleste andre avisene falt i opplag. Han sluttet i 2011 og til stillingen som konsernredaktør, rådgiver og styregrossist i Schibsted. Her var han frem til han gikk av med pensjon i 2016.Olufsen har hatt flere lederverv. Blant annet satt han som styreleder i Polaris Media fra 2013 til 2019.


== Familie ==
Olufsen er gift med journalist Jorunn Stølan fra Oslo.


== Referanser ==


== Eksterne lenker ==
(en) Bernt Olufsen – kategori av bilder, video eller lyd på Commons 
Bernt Olufsen på Twitter 
Bernt Olufsen på LinkedIn 
(en) Bernt Olufsen på Internet Movie Database 
(no) Bernt Olufsen hos Filmfront
Sensitivitet og spesifisitet

Denne artikkelen handler om sensitivitet i forhold til tester og statistikkSensitivitet brukes i medisinsk sammenheng til å beskrive en prøves evne til å oppdage tilstanden prøven skal teste. En prøves sensitivitet er definert som sannsynligheten for at prøven skal være positiv (her i betydningen at den indikerer at tilstanden foreligger) gitt at vedkommende som prøven tas av faktisk har tilstanden det testes for.
En prøves sensitivitet sier sammen med dens spesifisitet hvor nøyaktig prøven er, det vil si dens evne til å gi rett svar på om den som testes faktisk er eller ikke har tilstanden det testes på.
Spesifisitet i medisinsk sammenheng definert som sannsynligheten for at en prøve skal være negativ (her i betydningen at den indikerer at tilstanden ikke foreligger) dersom vedkommende som testes faktisk ikke har tilstanden det testes for.
En prøves spesifisitet sier sammen med dens sensitivitet hvor nøyaktig prøven er, det vil si dens evne til å gi rett svar på om den som testes faktisk er eller ikke er bærer av tilstanden det testes på.
John Bevan

John Bevan (født 3. august 1938 i Catshill i Bromsgrove i England, død 30. mai 2020) var en britisk klarinettist, saksofonist, dirigent og storbandleder. Han flyttet fra England til Norge i 1969.


== Orkester ==
Tidlig på 1970-tallet startet Bevan på Nesodden John Bevan Big Band med 18 medlemmer, som spilte Glen Miller og Count Basies musikk og stil. Det stod for musikken ved flere norgesmesterskap i standard- og latinamerikanske danser på 1970-tallet, og for VM i latinamerikanske danser i Ekeberghallen høsten 1978.
Orkesteret hadde medlemmer som Biørn Barlo på saksofon, Gunnar Andersen og Atle Hammer på trompet, Erling Wicklund, Dag Aukner og Arne Johannesen på trombone, Gunnar Moreite på trommer. Bandet ble også gjestet av internasjonale artister som  Kenny Clare og Jimmy Staples, redaktør i musikktidsskriftet Crescendo, og som også var bandets arrangør i en periode.


== Diskografi ==
The Great Walt Disney Filmtunes (1986)
Everglades nasjonalpark

Everglades nasjonalpark er en nasjonalpark og et verdensarvområde i delstaten Florida, USA. Parken ble etablert 6. desember 1947, og er på 6104 km². De viktigste naturattraksjonene i nasjonalparken er den søndre delen av våtmarksområdet Everglades nasjonalpark i den amerikanske delstaten Florida. Nasjonalparken dekker ca. 20% av det opprinnelige våtmarksområdet. 
Everglades kom inn på UNESCOs liste over verdensarvsteder 24. oktober 1979. Nasjonalparken har siden 2010 vært oppført på UNESCOs liste over truede verdensarvsteder. Området har mange sjeldne planter og dyr. Området er spesielt kjent for sine alligatorer.


== Se også ==
Nasjonalparker i USA


== Galleri ==

		
		


== Eksterne lenker ==
(en) Offisielt nettsted 
(en) Everglades National Park – kategori av bilder, video eller lyd på Commons 
(en) Everglades National Park – galleri av bilder, video eller lyd på Commons
Katarina-Sofia (bydelsområde)

Katarina-Sofia var frem til 1. januar 2007 et bydelsområde i Stockholms innerstad som bestod av bydelene Södermalm og Södra Hammarbyhamnen, og hadde ca. 43 000 innbyggere.
1. januar 2007 gikk Katarina-Sofia sammen med Maria-Gamla stan og dannet bydelsområdet Södermalm.


== Eksterne lenker ==
(en) Södermalm (stadsdelsområde) – kategori av bilder, video eller lyd på Commons 
Katarina-Sofia
Eskil Rønningsbakken

Eskil Rønningsbakken (født 24. juni 1979) er en norsk balansekunstner. Han er oppvokst i Vallset i Stange kommune i Hedmark. 
Han begynte sin trening allerede som 5-åring. Som oftest ser vi ham balansere på kanten av høye fjell, bygninger, eller på kjøretøy i høy fart, eller der han tar i bruk alt fra sykler, line, stiger, stoler og andre objekter.
Rønningsbakken ble i 2011 tildelt en kinesisk pris for sine balansekunstner på kinesisk jord. Programmet Superhumans som ble sendt på History Channel i 2010, beskrev Eskil som et unikum med superbalanse og nerver ut over det som de tidligere hadde sett. Forskere fra NTNU testet i samme program Rønningsbakkens evne til å kontrollere pulsen og kroppens naturlige reaksjoner i ekstreme situasjoner.
Den 13. juli 2008 satte Rønningsbakken verdensrekord i baklengssykling. Han brukte syv timer på å sykle 142,4 kilometer, mens den gamle rekorden var 113,3 kilometer på seks timer. I 2013 satte han en ny rekord i baklengssykling ned Trollstigen i over 80 km/t.Han er også innehaver av andre verdensrekorder; som høyeste balanse på line (1000 meter over Kjerag 2008), høyeste håndstående (1000 meters høyde over Kjeragbolten 2010), høyeste balanse på sykkel (1400 meter utfor Trollveggen 2010), håndstående på bil i fart (140 km/t i HuNan-provinsen Kina 2012), håndstående på båt tilsvarende 120 km/t (Eidsvoll 2008), håndstående på snøscooter i 115 km/t (Alta 2011) og høyeste "human flag" (700 meters høyde utfor Trolltunga 2011).   


== Referanser ==


== Eksterne lenker ==
(en) Eskil Rønningsbakken på Internet Movie Database 
(no) Eskil Rønningsbakken hos Sceneweb 
(no) Intervju med Magasinet på dagbladet.no
Slaget ved Brunkeberg

Slaget ved Brunkeberg ble utkjempet 10. oktober 1471 på Brunkebergsåsen,  på Norrmalm i Stockholm, mellom den svenske riksforstander Sten Sture d.e. og den danske kongen Christian I.
Unionsmotstanderne var ledet av Sten Sture d.e., som kjempet for at Sverige skulle tre ut av Kalmarunionen. Slaget ble hovedsakelig utkjempet med svensker på begge sider. Eldre nasjonalistisk historieskrivning fremstilte det som en svensk frigjøringskrig, der Danmark var hovedmotstanderen. Den hovedsakelige motsetningen var imidlertid ikke først og fremst nasjonal, den gjaldt snarere en kombinasjon av maktpolitiske og økonomiske interesser.


== Opptakt ==
Den danske konge beleiret Stockholm med sin flåte og en hær bestående av tyskere, dansker og svensker, hovedsakelig svensk adel og bønder fra Uppland. Forhandlinger om en fredelig løsning pågikk, men ble avbrutt på Sten Stures initiativ, trolig da han med sin større hær av bondeoppbud fra større deler av det sentrale Sverige anså seg å ha større sjanse til å vinne fremgang ved en militær løsning.


== Forløp ==
Torsdag 10. oktober 1471, kl. 11 på formiddagen, kom Sten og Nils Bosson Sture med sine ryttere og fotsoldater frem til det nåværende Hötorget i Stockholm. Sten Sture planla å fange danskenes Christian I i en knipetanglignende manøver. Han skulle angripe fra vest, Nils Sture fra øst, og Knut Posse fra Stadsholmen, som i dag går under navnet Gamla stan. 
Skuddløsningen ble livlig. Blant annet ble Christian I truffet i ansiktet av en kule fra en hakebørse. Han mistet noen tenner og måtte trekke seg tilbake. Sluttkampene ble innledet da Nils Stures store avdeling kom fram fra skogen nord for åsen. Samtidig angrep Knut Posse fra Stadsholmen. Angrepet kom så plutselig at de danske troppene ved Sankta Klara kloster ble avskåret fra hovedstyrken, og kunne uskadeliggjøres. Kong Christian flyktet med restene av hæren til skipene på Käpplingen (i dag Blasieholmen). Mange danske druknet da svenskene ødela broen dit. Sten hadde dermed vunnet slaget. På slagmarken lå det store mengder falne og sårede.


== Minnet av slaget ==
Sten Sture kom til å utnytte slaget i sin propaganda og lot spre fortellinger om slaget der han ble fremhevet som den store helt. Også under lang tid fremover kom seieren i slaget ved Brunkeberg å bli benyttet i den svensknasjonalistisk propaganda mot Kalmarunionen. Sten Sture lot til minne av seieren, som han tilskrev Sankt Georgs hjelp, oppføre skulpturen Sankt Göran och draken i Storkyrkan i Stockholm. Sten symboliseres i denne skulpturgruppen av en ridder som redder jomfruen Sverige fra den danske draken Christian. 
En kopi i bronse finnes på Köpmanbrinken i Stockholm. Ytterligere en versjon av motivet finnes på taket til Stockholms stadshus.
Sten Sture døde i år 1503 og ble begravd i Strängnäs domkyrka.
På Brunkebergstorg, i fortauet utenfor Riksbankens lokaler, finnes fem brønnlokkslignende medaljer som minner om slaget, utført av skulptøren Bo Andersson.


== Referanser ==
Mansfield (distrikt)

Mansfield er et administrativt distrikt i Nottinghamshire i England. Det har navn etter administrasjonssenteret Mansfield. Distriktet er et av noen få i England som ledes av en direkte valgt borgermester. 
Distriktet ble opprettet 1. april 1974 ved sammenslåing av Mansfield, Mansfield Woodhouse og Warsop. Distriktet dekker et areal på 76,72 km² og hadde 104 466 innbyggere i 2011.


== Steder i distriktet ==
Mansfield, Mansfield Woodhouse, Meden Vale
Pleasleyhill
Warsop


== Referanser ==


== Eksterne lenker ==
Offisielt nettsted 
(en) Mansfield District – kategori av bilder, video eller lyd på Commons
Saltsjön

Saltsjön er en bukt i Stockholms indre havn, mellom Lilla Värtan og Strömmen. På sørsiden ligger Kvarnholmen, Finnboda og Danviken i Nacka samt Södermalm i Stockholm. På nordsiden ligger Södra Djurgården.
Gjennom Saltsjön går skipsleden inn til Stockholms indre havn, samt til Hammarbyleden. Vanndybden er idag opptil ca. 30 meter etter at de største dypene er brukt til tippeområder. Bunnsedimentene er sterkt forurenset. 
Langs strendene finnes det mange vakre og imponerende bygninger, for eksempel Täcka Udden og Manillaskolan på Södra Djurgården og eldrehjemmet Danvikshem, møllen Tre Kronor og Saltsjöqvarn i Nacka.
Lilla Värtan

Lilla Värtan er en bukt i Stockholms skjærgård, i det sørlige Uppland. Den begrenses i nordvest av Norra Djurgården med Värtahamnen, i sørvest av Södra Djurgården og i nordøst av Lidingö.
I nord forbindes bukten med Stora Värtan, og i sør med Saltsjön.
Lilla Värtan krysses av to broer – den gamle og den nye Lidingöbroen. Begge broene går parallelt mellom Ropsten på Stockholmsiden og Torsvik på Lidingösiden.
Kista (bydelsområde)

Kista er et tidligere bydelsområde i Stockholm kommune. 1. januar 2007 ble det slått sammen med Rinkeby, og inngår nå i bydelsområdet Rinkeby-Kista. 


== Eksterne lenker ==
(en) Rinkeby-Kista – kategori av bilder, video eller lyd på Commons
Oddbjørn Lie

Oddbjørn Lie (født 31. august 1987) er en norsk tidligere fotballspiller.Han har også spilt for Hødd og Hamarkameratene. Han er født, og oppvokst i Herd. Har spilt på U19-landslaget, og var i 2006 sesongen utleid til Hødd. Han kan spille som midtbane- eller forsvarsspiller. Han skåret sitt første mål i Kamma-drakta i en treningskamp borte mot Vålerenga da han økte HamKams ledelse til 3-0 på et langskudd fra ca. 25 meter.
Oddbjørn Lie er bror til Aalesunds sin keeper Andreas Lie.


== Referanser ==


== Eksterne lenker ==
(en) Oddbjørn Lie – Transfermarkt 
(en) Oddbjørn Lie – Soccerway 
(no) Oddbjørn Lie – Norges Fotballforbund 
(en) Oddbjørn Lie – FBref
John Olav Egeland

John Olav Egeland (født 1951) er en norsk journalist og redaktør som har vært ansatt i Dagbladet i over 40 år, deriblant som sjefredaktør (2000–2003).


== Biografi ==
Egeland ble født i Oslo, men vokste opp i Bærum.
Etter artium studerte han historie ved Universitetet i Oslo. I sin ungdom satt han i sentralsyret i Sosialistisk Folkepartis ungdomsorganisasjon (1971–1972) og var formann i Norges Gymnasiastsamband 1971–1972.Hans journalistiske karriere startet i Orientering hvor han var fra 1973 til 1975. Deretter var han redaktør i Universitas 1977–1978. I 1978 ble han ansatt i Dagbladet. Her har han hatt lederstillinger som nyhetsredaktør, konstituert sjefredaktør i 1995, politisk redaktør 1995–2000 og sjefredaktør 2000–2003. Han har siden 2003 vært politisk kommentator i avisa. Han var også pådriver og prosjektleder for avisas bilag Dagbladet Magasinet som ble lansert i 1999.Egeland var medlem av Pressens Faglige Utvalg (PFU) fra 2000 til 2012. I deler av 1980-årene satt han i styret til lokal-TV-stasjonen Janco Visjon. Han representerte Dagbladet, som var blant de største eierne av kanalen.I 1981 fikk han Narvesenprisen (sammen med Erling Borgen i NRK) for sitt arbeid med Reksten-saken. I 2008 tildelte Riksmålsforbundet ham Gullpennen. Juryens begrunnelse var: «Hans språk kjennetegnes av høy presisjon, språklig intensitet og originalitet. Hans språklige friskhet styrker hans fullstendig uredde tilnærming til de temaer han velger».


== Familie ==
John Olav Egeland er sønn av kulturskribent Erik Egeland og sønnesønn av organisasjonsmannen John Oscar Egeland. Hans bror er filmklipper Einar Egeland.
Egeland er gift med Tone Solberg, journalist og forfatter.


== Referanser ==


== Eksterne lenker ==
(en) John Olav Egeland – kategori av bilder, video eller lyd på Commons
Edinburgh internasjonale filmfestival

Edinburgh internasjonale filmfestival (eller bare EIFF) er en del av Edinburgh-festivalen, som arrangeres i august hvert år i Edinburgh. Filmfestivalen er blitt arrangert årlig siden 1947, og er dermed verdens eldste filmfestival som har blitt arrangert uten avbrudd. 


== Eksterne lenker ==
Offisielt nettsted 
(en) Edinburgh International Film Festival – kategori av bilder, video eller lyd på Commons
Georgineslekta

Georginer (Dahlia) er ei gruppe i kurvplantefamilien med opphav i Mellom-Amerika, og er nasjonalblomster i Mexico. Det vitenskapelige navnet kommer fra den svenske biologen Anders Dahl.
Plantene i denne gruppen er flerårige, bladrike knollplanter med vakre blomster. Hagegeorginene som blir dyrka i dag, kommer fra ei last røtter som kom til Nederland fra Mexico i 1872 som ga flotte, røde blomster med spisse blad. Gartnere kryssa disse georginene, med det vitenskapelige navnet Dahlia juarezii, med andre georginer, og la grunnlaget for alle de mange moderne hybridene som finnes i dag.
Det finnes ca. 20 000 kultiverte varianter.


== Eksterne lenker ==
(en) Georgineslekta – oversikt og omtale av artene i WORMS-databasen 
(en) Georgineslekta i Global Biodiversity Information Facility 
(no) Georgineslekta hos Artsdatabanken 
(sv) Georgineslekta hos Dyntaxa 
(en) Georgineslekta hos ITIS 
(en) Georgineslekta hos NCBI 
(en) Georgineslekta hos The International Plant Names Index 
(en) Kategori:Dahlia – bilder, video eller lyd på Wikimedia Commons 
(en) Dahlia – galleri av bilder, video eller lyd på Wikimedia Commons 
Dahlia (Asteraceae) – detaljert informasjon på Wikispecies
Newark and Sherwood

Newark and Sherwood er et administrativt distrikt i Nottinghamshire i England. Det består for det meste av landsbygd, med flere større skogplantasjer, samt de tre små byene Newark-on-Trent, Southwell, Ollerton. 
Distriktet ble opprettet 1. april 1974 ved sammenslåing av Newark, Newark landdistrikt og Southwell landdistrikt. Opprinnelig het det bare Newark, men dette ble endret med virkning fra 1. april 1995.  Distriktet dekker et areal på 651,32 km² og hadde 114 817 innbyggere i 2011.


== Steder i distriktet ==
Averham
Bathley, Bilsthorpe, Blidworth, Boughton
Carlton-on-Trent, Caunton, Clipstone, Collingham,  Cromwell
Eakring, Edingley, Edwinstowe, Egmanton
Farndon, Farnsfield, Fiskerton
Halam, Halloughton, Hawton, Hockerton
Kelham, Kirklington, Kirton, Kneesall
Laxton, Lowdham
Maplebeck, Morton, Muskham
Newark-on-Trent, Norwell
Ollerton, Ossington, Oxton
Perlethorpe
Rainworth, Rolleston
Southwell, Sutton-on-Trent
Upton
Walesby, Wellow, Weston, Winkburn


== Referanser ==


== Eksterne lenker ==
Offisielt nettsted 
(en) Newark and Sherwood District – kategori av bilder, video eller lyd på Commons
Fotballag

Fotballag er et lag bestående av en gruppe fotballspillere, innen ulike former for spillet fotball. Laget kan representere en sportsklubb, nasjonalt forbundslag, landslag eller intranasjonale lag i kamp mot et motstående lag. 
Et fotballag består vanligvis av følgende roller, eller posisjoner, på banen målvakt, forsvarspillere, midtbanespillere, og angrepsspillere, samt innbyttere til en eller flere av disse rollene.


== Se også ==
Liste over fotballklubber i Norge
Wikipedias kategori på fotballag
Magnetkort

Magnetkort er en type kort som er i stand til å lagre data ved å modifisere magnetismen til små jern-baserte magnetiske partikler på et bånd av magnetisk materiale på kortet. Den magnetiske stripen blir lest ved fysisk kontakt, og ved å skyve over et lesehode. Magnetkort er ofte brukt i bankkort, kredittkort, legitimasjonskort og forskjellige typer billetter.
Det er en rekke internasjonale standarder, ISO 7810, ISO 7811, ISO 7812, ISO 7813, and ISO 4909, som definerer de fysiske egenskapene for kortet, inkludert størrelse, fleksibilitet, magnetstripens posisjon, og magnetiske egenskaper. De kan også sette standarder for finans-kort og tildele kortnummer til forskjellige utgivningsinstitusjoner.
Bromtymolblått

Bromtymolblått (BTB) er en indikator. Den er mest brukt ved målinger der en jobber nærme nøytrale pHer.
BTB får en gul farge i sure løsninger og en blå farge i basiske(alkaliske) løsninger. I nøytrale løsninger vil BTB være grønn. 
BTB egner seg til å måle svake syrer og baser, da den blir gul ved pH under 6,0 og blå ved pH over 7,6. Ved pH under 0 vil BTB gi ein rosa farge.
En vanlig måte å demonstrere denne indikatoren på er å blåse med et rør ned i en nøytral løsning tilsatt BTB. Karbondioksiden man puster ut vil reagere med vannet og danne karbonsyre, og dermed vil indikatoren bli gul.